

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2015 M. RUGSĖJO 4 D. SPRENDIMO NR. 5TS-151 „DĖL 2014–2020 M. ALYTAUS REGIONO INTEGRUOTOS TERITORIJŲ VYSTYMO PROGRAMOS“ PAKEITIMO**

2016 m. kovo 8 d. Nr. 34-406

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba n u s p r e n d ž i a:

1. Pakeisti 2014–2020 m. Alytaus regiono integruotos teritorijų vystymo programos projektą, kuriam pritarta Lazdijų rajono savivaldybės tarybos 2015 m. rugsėjo 4 d. sprendimo Nr. 5TS-151 „Dėl 2014–2020 m. Alytaus regiono integruotos teritorijų vystymo programos“ 1 punktu, ir išdėstyti jį nauja redakcija (pridedama);

2. Pakeisti Lazdijų rajono savivaldybės tarybos 2015 m. rugsėjo 4 d. sprendimo Nr. 5TS-151 „Dėl 2014–2020 m. Alytaus regiono integruotos teritorijų vystymo programos“ antraštę ir išdėstyti ją taip: „Dėl Alytaus regiono integruotos teritorijų vystymo programos“.

Savivaldybės meras

Parengė

Gediminas Giedraitis

2016-03-03

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2015 M. RUGSĖJO 4 D. SPRENDIMO NR. 5TS-151 „DĖL 2014–2020 M. ALYTAUS REGIONO INTEGRUOTOS TERITORIJŲ VYSTYMO PROGRAMOS“ PAKEITIMO“**

**PROJEKTO**

**AIŠKINAMASIS RAŠTAS**

2016-03-03

Lazdijų rajono savivaldybės tarybos sprendimo projektas ,,Dėl Lazdijų rajono savivaldybės tarybos 2015 m. rugsėjo 4 d. sprendimo Nr. 5TS-151 „Dėl 2014–2020 m. Alytaus regiono integruotos teritorijų vystymo programos“ pakeitimo“ parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi.

 Projekto tikslas – patikslinti Alytaus regiono integruotą teritorijų vystymo programą ir išdėstyti ją nauja redakcija. Atsižvelgiant į Lietuvos Respublikos vidaus reikalų ministro įsakymą, kuriuo patvirtinta minėta programa, tikslinamas programos pavadinimas atsisakant žodžių „2014–2020 m.“. Taip pat tikslinami Lazdijų rajono savivaldybės planuojamų įgyvendinti veiksmų (priemonių) duomenys, atsižvelgiant į pasikeitusius teisės aktus ir gautas pastabas.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės vyr. specialistas Gediminas Giedraitis.

Vyr. specialistas Gediminas Giedraitis